Սամվել Պետրոսյան (քանդակագործ)

Անվան այլ կիրառումների համար տե՛ս՝ Սամվել Պետրոսյան (այլ կիրառումներ)Սամվել Գարեգինի Պետրոսյան (հոկտեմբերի 12, 1951(1951-10-12), Լենինական, Հայկական ԽՍՀ, ԽՍՀՄ), հայ քանդակագործ, Հայաստանի Հանրապետության վաստակավոր նկարիչ (2014)։


== Կենսագրություն ==
1976 թվականին ավարտել է Երևանի գեղարվեստա-թատերական ինստիտուտի քանդակագործական բաժինը, Արա Հարությունյանի արվեստանոցը։ 1980 թվականից Հայաստանի նկարիչների միության անդամ է։ Ստեղծագործում է  մոնումենտալ, հաստոցային քանդակագործության բնագավառներում։ Պետրոսյանի գործերին բնորոշ է ազգային և արդիական ձևամտածողության ինքնատիպ համադրումը։ Արժանացել է ՀԼԿԵՄ մրցանակի (1985)։
2014 թ. մայիսի 23-ին ՀՀ Նախագահի հրամանագրով շնորհվել է [Հայաստանի Հանրապետության վաստակավոր նկարիչ[|ՀՀ վաստակավոր նկարչի]] պատվավոր կոչում։
Սամվել Պետրոսյանի աշխատանքները ցուցադրվել են  Ֆրանսիայում, ԱՄՆ-ում, Հոլանդիայում, Ռուսաստանում, Վրաստանում, Էստոնիայում և Լատվիայում։ Աշխատանքները պահպանվում են Հայաստանի ազգային պատկերասրահում, Մոսկվայի Տրետյակովյան պատկերասրահում, Արևելյան ժողովուրդների արվեստի պետական թանգարանում և  արտասահմանյան այլ երկրների թանգարաններում։


== Ստեղծագործություններ ==
«Ավետաբեր» հուշարձան-կոթող, բրոնզ, գրանիտ, 1981, Գյումրիում՝ նվիրված ՀԼԿԵՄ 60-ամյակին
«Պարույր Սևակ», դիմաքանդակ, 1986, գրանիտ
«Մհեր Մկրտչյան», դիմաքանդակ, 1986, գրանիտ
«Միքայել Նալբանդյան», կիսանդրի (Գյումրու համար 11 դպրոցի առջև)
«Դպրություն» և «Հոգևոր մշակույթի մուսաներ», խորաքանդակներ, 1992, տուֆ, Գյումրի
«Մովսես Խորենացի» և Մեսրոպ Մաշտոց», բարձրաքանդակներ, 1994, մարմար, ԳՊՄԻ
«Մհեր Մկրտչյան» հուշատախտակ, բրոնզ, գրանիտ, 1994, տեղադրվել է Գյումրու իր ապրած շենքի պատին
«Ամենափրկիչ», 1993, տուֆ, Շուշի
«Խրիմյան Հայրիկ», 2001, բրոնզ, Էջմիածին
«Շառլ Ազնավուր», 2001, բրոնզ, գրանիտ, Գյումրի
«Միքայել Նալբանդյան» կիսանդրի, մարմար, գրանիտ, 2004, Միքայել Նալբանդյանի անվան պետական մանկավարժական ինստիտուտի ճեմասրահ
Մխիթար Գոշ» հուշարձան, մարմար, գրանիտ, 2005, Գյումրու Արդարադատության պալատ
«Գիրն հայոց» բազմաֆիգուր կոմպոզիցիոն ստեղծագործություն, ֆելզիտ, 2005, Միքայել Նալբանդյանի անվան պետական մանկավարժական ինստիտուտի ճակատին, նվիրված է գրերի գյուտի 1600-ամյակին։
«Նիկողայոս Տիգրանյան» կիսանդրի, բրոնզ, ֆերզիտ, 2006, Գյումրու կենտրոնական այգի
«Անանիա Շիրակացի» հուշարձան, բազալտ, 2009 Գյումրու Անանիա Շիրակացի փողոց
«Գալուստ Գալոյան» հուշատախտակ, գրանիտ, 2010, Երևանի իր ապրած շենքի պատին (Դերենիկ Դեմիրճյանի 17)
«Կոմիտաս» հուշարձան, բրոնզ, գրանիտ, 2013, Գյումրու «Գոհար» երաժշտանոցի դիմաց
«Անտոն Չեխով» կիսանդրի, մարմար, 2013, Գյումրի, Չեխովի անվան գրադարան
«Սողոմոն Թեհլերյանի» հուշարձան, բրոնզ, գրանիտ, 2015, Մարալիկ
«Վահան Չերազի» հուշարձան, բրոնզ, բազալտ, 2018, Գյումրի
«Եպիսկոպոս Սոֆրոնիյ» հարթաքանդակ, պղինձ, 2019, ՌԴ, Իրկուտսկ, ուղղափառ եկեղեցի։Պետրոսյանը մասնակցել է հանրապետական, համամիութենական, միջազգային ցուցահանդեսների, մրցույթների և արժանացել մրցանակների, դիպլոմների, պատվոգրերի։ Նրա աշխատանքները գտնվում են Հայաստանի ազգային պատկերասրահում և նրա մասնաճյուղերում, ՀՀ մշակույթի նախարարության ֆոնդերում, Հայաստանի նկարիչների միության և Գեղարվեստի ֆոնդերում, արտասահմանում։


== Պատկերասրահ ==
Հուշարձաններ
		
		
		
		
		
		
		
		
		
		
		
		
		
		
		
		
Կիսանդրիներ
		
		
		
		
		
		
Դիմաքանդակներ
		
Հուշատախտակներ
		


== Ծանոթագրություններ ==


== Արտաքին հղումներ ==
Սամվելի Պետրոսյանի ստեղծագործությունները